משרתם של שני אדונים

משרתם של שני האדונים הוא מחזה קומי מאת המחזאי האיטלקי קרלו גולדוני. המחזה תורגם ועובד לעברית על ידי נסים אלוני.

הקומדיה נכתבה בשנת 1743, והיא משתמשת בדמויות הקלאסיות ממסורת התיאטרון האיטלקי של הרנסאנס, הקומדיה דל'ארטה. מן השחקנים נדרשה מיומנות וזריזות גופנית, וסגנון ההצגה נשען במידה ניכרת על הומור חזותי ועל התנהגות קומית הבאה לידי ביטוי פיזי עז. 

המחזה מציג את טְרוּמפַלְדִינוֹ, משרת מובטל המקבל ביום אחד שתי הצעות עבודה משני אדונים בנפרד; כל אחד מהאדונים מעורב בעלילה רומנטית הכוללת התחזות והונאה, אשר יוצרת קומדיית טעויות קצבית. 
הקומדיה מדברת על משרת ערמומי המשרת שני אדונים. אחד מהם הוא אישה המחופשת לגבר, אשר הגיעה לעיר בחיפוש אחרי אהובה, שהוא אדונו השני של המשרת. שניהם גרים באותו מלון, אך הם אינם נפגשים. העלילה מבוססת על התחבולות של המשרת שמצליח לתמרן בין שני אדוניו ולמלא בקושי את המשימות המוטלות עליו ובדרך מתבלבל בין הדברים שאמור להביא ולאיזה אדון, תוך יצירת הסתבכויות בלתי פוסקות.
בסוף מוצאים פתרון כאשר נפגשים שני המאוהבים ומגשימים את אהבתם יחד עם הזוגות האחרים, בהם המשרת ואהובתו.

הפקות בישראל
המחזה זכה להצלחה בישראל במספר הפקות לאורך השנים:

1. תיאטרון הקאמרי, 23 באוקטובר 1945
 יוצרים: במאי ומתרגם - יוסף מילוא, תפאורה - ד"ר פאול לוי, ביצוע תפאורה ואביזרים - שלמה חיים, מוזיקה - פרנק פלג, תלבושות - פיני לייטרסדורף, תאורה - רפאל טרבולב ואריה שטייניץ
 שחקנים: טרומפלדינו - אברהם בן-יוסף/יוסף מילוא, פנטלון - טוביה גרינבאום, סמרלדינה - ימימה מילוא, דוטורה לומברדי - אלברט בן-צבי, סילביו - גרשון קליין, קלאריצ'ה - טובה עצמוני/חנה מרון, ביאטריצ'ה רספוני - בתיה לנצט, פלורינדו ארטוזי - נתן כוגן, מלצר/סבל - אלכסנדר הדרי, סבל - עמנואל בן-עמוס, דירטורה - רוזה ליכטנשטיין, טבלדו - מרדכי בן-זאב

זו הייתה ההצגה הראשונה שעלתה על במת התיאטרון הקאמרי.

2. תיאטרון חיפה, 8 בדצמבר 1964
 יוצרים: במאי ומעבד - יוסף מילוא, תפאורה - אריה נבון, תלבושות - ויקי כהן, מוזיקה - פרנק פלג, תאורה - יחיאל אורגל
 שחקנים: טרופלדינו - יעקב בודו, פנטלון - יוסי גרבר, סמרלדינה - יפה יערי, דוטורה לומברדי - חנן אבדורי/מרדכי בן-זאב, סילביו - אילן דר, קלאריצ'ה - ריטה מרשל, ביאטריצ'ה רספוני - אילה דין, מלצר - יוסף קיפניס, סבל א' - יונתן ברקאי, סבל ב' - יצחק נעמן, פלורינדו ארטוזי - עזריאל אשרוב, בריגלה - יוסף באשי 

3. תיאטרון החאן, הצגת בכורה: 1974
 יוצרים: במאי - מייקל אלפרדס; תרגום ועיבוד - יונתן דובוסרסקי, תפאורה ותלבושות - פרידה קלפהולץ, אביזרים ומסכות: יהודית גרינשפן, מוזיקה - חנה הכהן, תאורה - בן ציון מוניץ
 שחקנים: טרומפלדינו - ספי ריבלין. שלמה תרשיש, אורי אברהמי, נטע פלוצקי, אבי פניני, שפרה מילשטיין, ששון גבאי, אלי דנקר, רחל הפלר, משה אסם

4. תיאטרון הבימה, הצגת בכורה: 13 במרץ 1993
 יוצרים: במאי - עמרי ניצן; תרגום - נסים אלוני, תפאורה ותלבושות - רות דר, מוזיקה - אורי וידיסלבסקי, תאורה - פליס רוס
 שחקנים: טרומפלדינו - שמואל וילוז'ני, פנטלון - דב רייזר, סמרלדינה - רמה מסינגר/שרית וינו-אלעד, דוטורה לומברדי - רוברט הניג, סילביו - אלון אופיר/רועי ששון, קלאריצ'ה - שרית וינוגרד/שרית חן/יעל הדר, ביאטריצ'ה רספוני - עידית טפרסון/דורי נואנמקו/אודליה סגל, פלורינדו ארטוזי - יגאל שדה/חיים חובה, מלצר/סבל: אבישי בקי/טל גינת

5. תיאטרון הקאמרי, הצגת בכורה: 15 באפריל 2010
 יוצרים: במאי - מוני מושונוב, נוסח עברי - נסים אלוני, תפאורה - אלכסנדרה נרדי, תלבושות - עפרה קונפינו, מוזיקה ועריכה מוזיקלית - רן בגנו, תנועה - צחי פטיש, תאורה - עמיר ברנר
 שחקנים: טרומפלדינו - דרור קרן, פנטלון - איציק כהן, סמרלדינה - שירי גדני, דוטורה לומברדי - נדב אסולין, סילביו - יניב ביטון, קלאריצ'ה - טל בלנקשטיין/נעמה שטרית, ביאטריצ'ה רספוני - מיכל בלנקשטיין/שרונה אלימלך, מלצר/סבל א' - זיו קלייר, מלצר/סבל ב' - קובי מאור, פלורינדו ארטוזי - אסף פריינטא

6. תיאטרון בית ליסין, הצגת בכורה: 24 במאי 2018
 יוצרים: במאי - אודי בן-משה, נוסח עברי - נסים אלוני, עיצוב תפאורה - סבטלנה ברגר, עיצוב תלבושות - אורנה סמורגונסקי, מוזיקה - אסף רוט, הדרכת תנועה - אריאל וולף, עיצוב תאורה - זיו וולושין, עוזרת במאי - כנען אליאל
 שחקנים: טרומפלדינו - יניב ביטון, פנטלון - יובל ינאי/יניב סוויסה, סמרלדינה - שירן הוברמן, דוטורה לומברדי - אופיר וייל, סילביו - יותם קושניר, קלאריסה - יעל שטולמן, ביאטריסה רספוני - סיון ששון, מלצר/סבל א' - גל דורנפלד, מלצר/סבל ב' - עדי זאק, פלורינדו ארטוזי - לירון ברנס/רון שחר

קישורים חיצוניים

 
 דף ההצגה באתר תיאטרון הבימה
  המחזה "משרתם של שני אדונים" בתיאטרון העירוני חיפה, 1964, באתר ארכיון הסרטים הישראלי בסינמטק ירושלים
 דף ההצגה באתר תיאטרון הקאמרי
 צבי גורן, משרתם של שני אדונים – דרור יקרא, כתבה באתר "הבמה", 25 באפריל 2010 
 
 
 
 

קומדיות